Document ID: 31991R0640

KOMISSION ASETUS (ETY) N:o 640/91,
annettu 15 päivänä maaliskuuta 1991,
pellava- ja hamppukuitujen yksityisen varastoinnin tukia koskevista yksityiskohtaisista säännöistä annetun asetuksen (ETY) N:o 1524/71 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (ETY) N:o 3995/87(2), ja erityisesti sen 5 artiklan 3 kohdan,
sekä katsoo, että
komission asetuksen (ETY) N:o 1524/71(3) 6 artiklassa on tiettyjä säännöksiä tuen maksamisesta; varastointijärjestelmän tehokkuuden parantamiseksi näitä säännöksiä olisi täydennettävä sopimuspuolten mahdollisuudella saada tuen ennakkomaksu, jos annetaan vakuus, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1524/71 6 artiklaan alakohdat seuraavasti:
"Sopimuspuolen pyynnöstä tuesta voidaan maksaa yksi ennakkomaksu, jos sopimuspuoli antaa etumaksua vastaavan vakuuden 10 prosentilla korotettuna.
Ennakkomaksun määrä ei saa olla suurempi kuin kuluneen varastointikauden vastaava tuen määrä.
Vakuus on annettava jossakin komission asetuksen (ETY) N:o 2220/85 8 artiklassa tarkoitetuista muodoista(*).
Vakuus on vapautettava suhteessa määriin, joiden osalta sopimuspuolelle varastointisopimuksensa nojalla kuuluvat velvollisuudet on täytetty. Se on vapautettava heti, kun on todettu, että nämä velvollisuudet on täytetty.
Vakuus menetetään suhteessa niihin määriin, joiden osalta velvoitteita ei ole täytetty, paitsi ylivoimaisen esteen sattuessa. Tällöin vakuus on myös vapautettava suhteessa määriin, joita ylivoimainen este koskee.
(*) EYVL N:o L 205, 3.8.1985, s. 5"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 1991.

Labels: 3
4
17
6